מטס יום העצמאות

מטוסי F-15 בז משופר של [[חיל האוויר הישראלי במטס יום העצמאות.]]
מטס יום העצמאות הוא מטס שנערך מדי שנה ביום העצמאות בישראל. במטס משתתפים כלי טיס של חיל האוויר: מטוסי קרב, מסוקים, מטוסי תובלה ותדלוק, מטוסי הדרכה, מטוסי סיור ובקרה ולאחרונה כלי טיס מאוישים מרחוק. הצוות האווירובטי של חיל האוויר הישראלי מבצע מטס אווירובטי. גם מסוקי היחידה האווירית של משטרת ישראל ומטוסים של חברות תעופה ישראליות משתתפים במטס.
בעבר נכלל המטס במצעדי צה"ל שנערכו ביום העצמאות. לאחר ביטול המצעד היבשתי, ממשיכים להתקיים המטסים באופן עצמאי או בשותפות עם משט חיל הים.

== היסטוריה ==
מאז סיומה של מלחמת העצמאות ועד ל-1949 נהגו לקיים את מצעד צה"ל כחלק מחגיגות יום העצמאות, בו הציג צה"ל את יכולתיו ואת כליו שהשתפרו משנה לשנה. חלק נכבד מאותו מצעד כלל את מטס חיל האוויר. לדברי מוטי חבקוק שהיה ראש תחום היסטוריה ומידע, במחלקת תכנון וארגון בלהק ראש המטה בשנותיה הראשונות של מדינת ישראל המטס עף מעל המתחם והרחובות בהם התקיים המצעד הקרקעי. עם זאת, מנהג זה הופסק עם חלוף השנים וכיום מטוסי חיל האוויר עוברים מעל שמי הארץ במסלול עצמאי ושונה ממסלול המצעד הצבאי.

ב-1973, ביום העצמאות ה-25 של מדינת ישראל התקיים מצעד צה"ל האחרון וזאת אחרי 4 שנים שלא התקיים. המצעד התקיים בירושלים ולקחו בו חלק כ-400 מטוסים ובשל כך היה המטס הגדול ביותר מאז הכרזת העצמאות.

ב-1998, בחגיגות שנת ה-50 למדינה השתתפו לראשונה במטס, מטוסים של חילות אוויר ממדינות זרות מרחבי העולם, שלקחו חלק במפגן ראווה מול חופי תל אביב-יפו.

ב-2012 השתתפו במטס מטוסי סופה, קרנף, ראם, בז ומסוקי היסעור. בתקשורת תועדו המטוסים משאירים שובל לבן מעל בניין האופרה שבתל אביב-יפו.

ב-2017 לקחו חלק במטס, מטוסי ה-F-35 שהגיעו לידי חיל האוויר חודשים ספורים לפני קיום המטס, מלבד מטוסי ה-F35 גם מטוסי שמשון, צופית, F-15, F-16, נחשון וראם.המטס, אפריל 1964

ב-2018 (יום העצמאות ה-70 של מדינת ישראל) הוחלט בצה"ל בפעם השנייה כי המטס יכלול גם כלי טיס של חילות אוויר זרים וזאת לצד עשרות מטוסים ומסוקים של צה"ל. במטס זה לקחו חלק מטוס F-16 של חיל האוויר היווני, מטוס תובלה מסוג C-17 של חיל האוויר הפולני, מטוס תובלה מסוג C-295 של חיל האוויר הקנדי, מטוסי תובלה מסוג C-130 של חיל האוויר הבריטי ושל חיל האוויר האוסטרי ואף מטוס יורופייטר טייפון של חיל האוויר האיטלקי. למטס הצטרפו גם מטוסי הכיבוי אייר טרקטור AT-802F ומסוקי איירבוס H125 ("כחל") החדשים של היחידה האווירית של משטרת ישראל, מטוס בואינג 787 של "אל על" ומטוסי האמבראר E-195 ובואינג 757, של "ארקיע". מפגני אווירובטיקה במטוסי T-6 טקסאן II ("עפרוני") נערכו מעל בסיסי חיל האוויר רמת דוד, בית הספר הטכני, תל נוף ומוזיאון חיל האוויר בבסיס חצרים, ומעל הערים טבריה, חיפה, תל אביב וירושלים. והוצגו מפגני צניחה מול מספר חופים בארץ.
לבבות בשמים במטס יום העצמאות ה-72, 2020
ב-2020 ועל רקע התפרצות נגיף הקורונה בישראל המטס צומצם כך שהשתתפו בו רק הצוות האווירובטי של חיל האוויר. ארבעה מטוסי עפרוני ציירו לבבות בשמי ישראל, מעל בתי החולים כאות הזהדות עם הצוותים הרפואיים שטיפלו בחולי הקורונה.

ב-2021 המטס כלל לראשונה אזורים חדשים, ביהודה ושומרון, בהם גוש עציון, מודיעין עילית וביתר עילית. המטס כלל גם כלי טיס מהיחידה האווירית של משטרת ישראל: מטוסי אייר טרקטור AT-802 ("מָטָר"), ומסוקים איירבוס H125 ("כחל") ואיירבוס H145 ("דוכיפת"). ב-2021, לראשונה מאז 1987, השתתפו במטס מטוסי התעשייה האווירית, מטוס האבטיפוס מסוג B777-300ER ושני מטוסי גאלפסטרים G280. כמו כן, השתתף במטס מטוס בואינג 400–747 של חברת ק.א.ל..

ב-2022 עבר לראשונה המטס גם מעל חברון, וכן השתתף בו גם כלי טיס מאויש מרחוק מסוג "איתן" (Heron TP).

ב-2023, לרגל יום העצמאות ה-75 למדינת ישראל, השתתפו במטס כמה מטוסים מצבאות זרים – ארצות הברית (עם F-16), גרמניה, בריטניה ואיטליה (עם יורופייטר טייפון), זאת כסימן לשותפות והקשר הייחודי בין ישראל למדינות האלה. המטוסים הזרים יטוסו בשמי הארץ כאשר הם מלווים במטוסי חיל האוויר הישראלי.

ב-2024, הוחלט לבטל את מטס ומשט יום העצמאות, בעקבות מלחמת חרבות ברזל.

ביחידת אופק של חיל האוויר פותחו אפליקציה ואתר אינטרנט המאפשרים מעקב אחר המטס בזמן אמת ולמידע על כלי הטיס המשתתפים בו.

==גלריה==
<gallery mode="packed" heights="120">
קובץ:Air Force Fly By on Tel Aviv Beach 2016 IMG 9228.JPG|מטוס תדלוק מתדלק F-15 ועוד שניים לצידו
קובץ:Flickr - Government Press Office (GPO) - IDF AIRCRAFT SQUADRON FLY IN FORMATION.jpg|מטס יום העצמאות ב-1988 בו מטוסי חיל האוויר יוצרים את המספר 40
קובץ:Phantoms at INDEPENDENCE DAY 1971 D144-021.jpg|מטוסי פנטום במטס יום העצמאות תשל"א
קובץ:Israeli Air Force Fly By. Israel 73rd Independence Day, April 2021. XXVIII.jpg|מסוק יסעור מעל ירושלים
קובץ:Israel 74th Independence Day VIII.jpg|המטס עובר מעל טקס מצטייני הנשיא בבית הנשיא
קובץ:Israel 74th Independence Day - Israeli Air Force Fly By V.jpg
קובץ:Israel 74th Independence Day IV.jpeg|המטס מעל תל אביב
קובץ:Air Force Fly By on Tel Aviv Beach IMG 6014a.jpg
קובץ:Israeli Air Force Fly By. Israel 73rd Independence Day, April 2021. XXV.jpg
קובץ:Independence 150421 Efronis 02.jpg|הצוות האווירובטי
</gallery>

== ראו גם ==
* משט יום העצמאות
* מצעד צה"ל
* כלי טיס של צה"ל
* מטס חיל האוויר מעל אושוויץ

== קישורים חיצוניים ==

* 
* , יומני כרמל, נובמבר 1949
* 
* 
* 

== הערות שוליים ==

מטס
קטגוריה:חיל האוויר הישראלי